Hotel Dusk: Room 215

Hotel Dusk: Room 215 (โฮเทลดัสค์ รูม215 - โรงแรมตะวันพลบ ห้อง 215) หรือ ウィッシュルーム 天使の記憶 ("วิชรูม เทนชิ โนะ คิโอคุ - ห้องปรารถนา ความทรงจำของนางฟ้า") เป็นเกมผจญภัยกึ่งมุมมองบุคคลที่ 1 ผลิตโดยบริษัทนินเทนโดและ Cing

"Hotel Dusk" เป็นเกมผจญภัยที่ใช้ภาพและบรรยากาศคล้ายๆกับภาพยนตร์ประเภทฟิลม์นัวร์ โดยเฉพาะในแง่ของการออกแบบตัวละครที่เน้นไปที่โทนขาวดำเหมือนภาพเขียนลายเส้น ตัวเกมนั้นได้ใช้ระบบโดยรวมคล้ายๆกับเกมอย่าง "Trace Memory" โดยแบ่งหน้าจอออกเป็นสองจอ จอหนึ่งทำหน้าที่เป็นสายตาของตัวละครเอก อีกจอหนึ่งเป็นส่วนควบคุมตัวละครเอก

ระบบสำคัญในเกม "Hotel Dusk" ที่แตกต่างจากเกมผจญภัยทั่วๆไปคือบทสนทนาและการดำเนินเรื่องของเกม ต่างจากเกมผจญภัยอื่นๆในเกมนี้ผู้เล่นจะมีถามคำถามคู่สนทนาได้เฉพาะหัวข้อที่ข้องใจที่เกี่ยวกับคนนั้นๆ (ซึ่งต่างจากเกมผจญภัยทั่วๆไปที่ผู้เล่นสามารถถามเรื่องไร้สาระได้) รวมทั้งระบบสนทนามีระบบ "ขัด" ที่ช่วยให้ผู้เล่นสามารถขัดบทสนทนาและคุยในหัวข้อที่คู่สนทนาพูดมาได้ นอกเหนือจากนั้นแล้วเกมยังมีระบบตัวเลือกหลายๆครั้ง ช่วยให้ผู้เล่นแต่ละคนสามารถดำเนินเรื่องหรือได้รับข้อมูลที่ต่างไปในแต่ละคน เช่นเดียวกับการดำเนินเรื่อง ถึงแม้ในตัวเกมจะมีจุดดำเนินเรื่องหลักๆในเกมแต่มีรายละเอียดปลีกย่อยบางส่วนที่ผู้เล่นสามารถละเลยหรือทำให้เกิดผลที่ต่างออกไปก็ได้ ซึ่งรวมถึงการเลือกบทสนทนาที่ต่างกันออกไป

ถึงแม้เกมจะถูกสร้างโดยทีมงานเดียวกับ "Trace Memory" แต่เกมนี้ไม่มีส่วนเกี่ยวข้องกับเกม "Trace Memory" แต่อย่างไรก็ดีเกมนี้มีการกล่าวถึงชื่อโรงพยาบาลว่า Robbins ซึ่งเป็นนามสกุลของ Ashley นางเอกในเกม "Trace Memory" (Ashley Mizuki Robbins) รวมทั้งใช้ชื่อเกมแบบเดียวกับ "Trace Memory" ในภาษาญี่ปุ่นคือคำว่า "คิโอคุ" ()

เกม Hotel Dusk ดำเนินเรื่องในประเทศสหรัฐอเมริกา โดยเรื่องราวในเกมเกิดขึ้นในปี ค.ศ. 1976 ที่นิวยอร์ก ไคล์ ไฮด์ ตัวเอกของเกม กับ ไบรอัน แบรดลีย์ คู่หูของเขา ทั้งสองกำลังทำงานตามล่ากลุ่มโจรปล้นภาพเขียนที่เรียกตัวเองว่า Nile แต่อยู่มาวันหนึ่ง แบรดลีย์เกิดหักหลังไคล์ เมื่อไคล์รู้เข้าจึงตามล่าหาแบรดลีย์จนแทบผลิกแผ่นดิน สุดท้ายก็ต้อนแบรดลี่ย์จนมุมที่แม่น้ำฮัดสัน ด้วยความโกรธจึงตะโกนถามแบรดลี่ย์ว่าทำไมถึงหักหลัง แต่แบรดลี่ย์ไม่ตอบแล้วทำท่าจะหนี ไคล์จึงต้องยิงแบรดลีย์ตกลงไปในน้ำ ไม่มีใครพบศพของแบรดลีย์ จากนั้นมาไคล์ก็ลาออกจากกรมตำรวจ ไคล์เองเชื่อว่าแบรดลีย์ยังไม่ตาย และต้องมีเหตุผลที่เขาทำเช่นนั้น จึงได้พยายามตามหาแบรดลีย์เพื่อถามความจริง

3 ปีต่อมา ไคล์ทำงานให้กับบริษัทขายของที่เรียกว่า Red Crown โดยมีหัวหน้าชื่อ เอ็ด วินเซนต์ กับเลขา เรเชล ซึ่ง Red Crown มีงานพิเศษที่ให้พนักงานของตนเดินทางไปค้นหาของที่ไม่อยากให้ใครคนอื่นมาพบเข้า โดยให้พนักงานไปหาและนำมาคืนให้ โดยในวันที่ 28 ธันวาคม ค.ศ. 1979 ไคล์ได้รับคำสั่งจากเอ็ด ให้ไปยัง "Hotel Dusk" ที่ตั้งอยู่ในเนวาดา เพื่อค้นหานิตยสารผู้ชายที่มีนางแบบ เซซิลี ลี บนหน้าปกและกล่องสีแดงขนาดเล็ก ไคล์จึงเดินทางไปที่นั่นและได้พักที่ห้อง 215 ที่มีเรื่องเล่าว่าจะทำให้คำปรารถนาเป็นจริง และยังได้ยินเรื่องของแขกที่เคยพักโดยใช้ชื่อว่า ไคล์ ไฮด์ มาพักเมื่อ 6 เดือนก่อน ซึ่งไคล์เชื่อว่านั่นคือแบรดลีย์

ขณะที่เนื้อเรื่องดำเนินขึ้นเรื่อยๆ ไคล์ได้พบกับผู้คนมากหน้าหลายตา และเขาได้พบว่าเหตุที่แบรดลีย์ต้องทรยศเขานั้น มาจากภาพว่าที่ชื่อว่า Angel Opening the Door ซึ่งวาดโดย Marcel Osterzone ศิลปินในศตวรรษที่ 19 และพบว่าหลายๆคนในโรงแรมนี้ต่างเกี่ยวข้องกับภาพนี้ทั้งนั้น รวมทั้งแขกบางคนต่างก็กุมความลับเอาไว้ ในแต่ละตอนไคล์จะต้องเจาะใจของพวกเขาและล้วงความจริงออกมา

คำว่า "นางฟ้า" หรือ "Angel" ถูกใช้ในหลายๆประเด็นในเกม เริ่มจากภาพวาด Angel Opening the Door (นางฟ้าเปิดประตู) ซึ่งเป็นสาเหตุสำคัญที่ทำให้ Louise ต้องหนีมาที่ Hotel Dusk และกลายเป็นรูปภาพโปรดของ Martin, เจฟฟ์มีนามสกุลว่า Angel, ห้อง 212 มีชื่อห้องว่า Angel, มิล่าสวมชุดขาวเหมือนนางฟ้า, เมลิซ่ามีตุ๊กตานางฟ้าซึ่งแม่เธอทำให้, ภาษาญี่ปุ่นของเกมแปลว่า "ความทรงจำของนางฟ้า"ที่ Hotel Dusk ดันนิงซึ่งเป็นเจ้าของได้ทำการตั้งชื่อห้องต่างๆ ซึ่งได้แก่

ภาคต่อของเกม Hotel Dusk ใช้ชื่อ Last Window: Midnight Promise (ラストウィンドウ 真夜中の約束) จะวางจำหน่ายในวันที่ 14 มกราคมในประเทศญี่ปุ่นบนเครื่องนินเทนโด ดีเอส โดยเนื้อเรื่องของเกมจะเกิดขึ้นใน แคลิฟอร์เนีย, ลอสแอนเจลิส, ประเทศสหรัฐอเมริกา ในปี ค.ศ. 1980